CELEX: 32017D2078
Language: hr
Date: 2017-11-10 00:00:00
Title: Provedbena odluka Komisije (EU) 2017/2078 оd 10. studenoga 2017. o odobravanju proširenja uporabe beta-glukana iz kvasca kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2017) 7391)

14.11.2017   
               
               
                  HR
               
               
                  Službeni list Europske unije
               
               
                  L 295/77
               
            PROVEDBENA ODLUKA KOMISIJE (EU) 2017/2078
      оd 10. studenoga 2017.
      o odobravanju proširenja uporabe beta-glukana iz kvasca kao novog sastojka hrane u skladu s Uredbom (EZ) br. 258/97 Europskog parlamenta i Vijeća
      
         
            (priopćeno pod brojem dokumenta C(2017) 7391)
         
      
      (Vjerodostojan je samo tekst na engleskom jeziku)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
      budući da:
      
                  (1)
               
               
                  U skladu s Uredbom (EZ) br. 258/97 Provedbenom odlukom Komisije 2011/762/EU (2) odobreno je stavljanje na tržište beta-glukana iz kvasca kao novog sastojka hrane za uporabu u određenim prehrambenim proizvodima, uključujući pića, te u dodacima prehrani i u hrani za posebne medicinske potrebe i zamjeni za cjelodnevnu prehranu pri redukcijskoj dijeti.
               
            
                  (2)
               
               
                  Trgovačko društvo Leiber GmbH podnijelo je 25. travnja 2016. zahtjev nadležnom tijelu u Irskoj za proširenje uporabe i razina uporabe beta-glukana iz kvasca kao novog sastojka hrane. Konkretno, zatražili su proširenje uporabe beta-glukana iz kvasca na dodatne kategorije hrane i povećanje najvećih dopuštenih dnevnih razina uporabe beta-glukana iz kvasca za kategorije hrane koje su već odobrene Provedbenom odlukom 2011/762/EU.
               
            
                  (3)
               
               
                  Nadležno tijelo u Irskoj 7. studenoga 2016. objavilo je izvješće o početnoj procjeni. U tom je izvješću zaključeno da proširenje uporabe i predložene najveće dopuštene razine uporabe beta-glukana iz kvasca ispunjavaju kriterije za novu hranu utvrđene člankom 3. stavkom 1. Uredbe (EZ) br. 258/97.
               
            
                  (4)
               
               
                  Komisija je izvješće o početnoj procjeni 15. studenoga 2016. proslijedila ostalim državama članicama.
               
            
                  (5)
               
               
                  U roku od 60 dana propisanom u članku 6. stavku 4. prvom podstavku Uredbe (EZ) br. 258/97 ostale države članice uložile su obrazložene prigovore. Podnositelj zahtjeva nakon toga je izmijenio zahtjev u pogledu predloženih kategorija hrane i razina uporabe. Tom izmjenom i dodatnim objašnjenjima koje je dostavio podnositelj zahtjeva otklonjena je zabrinutost država članica i Komisije.
               
            
                  (6)
               
               
                  Direktivom 2002/46/EZ Europskog parlamenta i Vijeća (3) utvrđeni su zahtjevi o dodacima prehrani. Uredbom (EZ) br. 1925/2006 Europskog parlamenta i Vijeća (4) utvrđeni su zahtjevi o dodavanju vitamina, minerala i određenih drugih tvari hrani. Uredbom (EU) br. 609/2013 Europskog parlamenta i Vijeća (5) utvrđeni su opći zahtjevi u pogledu sastojaka i informacija za hranu za dojenčad i malu djecu, hranu za posebne medicinske potrebe i zamjenu za cjelodnevnu prehranu pri redukcijskoj dijeti. Ti se akti mogu primijeniti na beta-glukane iz kvasca. Stoga bi beta-glukane iz kvasca trebalo odobriti ne dovodeći u pitanje zahtjeve tog i svog drugog zakonodavstva koje se primjenjuje usporedno s Uredbom (EZ) br. 258/97.
               
            
                  (7)
               
               
                  Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU ODLUKU:
      Članak 1.
      Ne dovodeći u pitanje odredbe Direktive 2002/46/EZ, Uredbe (EZ) br. 1925/2006 i Uredbe (EU) br. 609/2013, beta-glukani iz kvasca (Saccharomyces cerevisiae) iz Priloga I. ovoj Odluci mogu se staviti na tržište Unije kao novi sastojak hrane za definirane uporabe i u najvećim dopuštenim razinama utvrđenima u Prilogu II. ovoj Odluci.
      Članak 2.
      Beta-glukani iz kvasca (Saccharomyces cerevisiae) odobreni ovom Odlukom pri označivanju hrane navode se kao „beta-glukani iz kvasca (Saccharomyces cerevisiae)”.
      Članak 3.
      Ova je Odluka upućena društvu Leiber GmbH, Hafenstraße 24, 49565 Bramsche, Njemačka.
      
         Sastavljeno u Bruxellesu 10. studenoga 2017.
         
            
               Za Komisiju
            
            Vytenis ANDRIUKAITIS
            
               Član Komisije
            
         
      
      
         (1)  SL L 43, 14.2.1997., str. 1.
      
      
         (2)  Provedbena odluka Komisije 2011/762/EU od 24. studenoga 2011. o odobravanju stavljanja na tržište beta-glukana iz kvasca kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 313, 26.11.2011., str. 41.).
      
         (3)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
      
         (4)  Uredba (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (SL L 404, 30.12.2006., str. 26.).
      
         (5)  Uredba (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti te o stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br. 41/2009 i (EZ) br. 953/2009 (SL L 181, 12.6.2013., str. 35.).
      
         PRILOG I.
         
            SPECIFIKACIJE BETA-GLUKANA IZ KVASCA (SACCHAROMYCES CEREVISIAE)
         
         
            Opis
         
         Beta-glukani su složeni polisaharidi velike molekulske mase (100 – 200 kDa) koji se nalaze u staničnim stijenkama brojnih kvasaca i žitarica. Kemijski je naziv „beta-glukana iz kvasca” (1-3)-(1-6)-β-D-glukani.
         Beta-glukani se sastoje od okosnice glukozidnih ostataka povezanih β-1-3-vezama koji se granaju β-1-6-vezama na koje se β-1-4-vezama vežu hitin i manoproteini.
         Ta je nova hrana (1,3)-(1,6)-β-D-glukan visoke čistoće izoliran iz kvasca Saccharomyces cerevisiae, netopiv u vodi, ali disperzivan u mnogim tekućim matricama.
         
            Specifikacije beta-glukana iz kvasca (Saccharomyces cerevisiae)
         
         
                     Parametar
                  
                  
                     Vrijednosti specifikacije
                  
               
                     
                        Topivost
                     
                  
                  
                     
                        Netopivi u vodi, ali disperzivni u mnogim tekućim matricama
                     
                  
               
                     Kemijski podaci
                  
               
                     (1,3)-(1,6)-β-D-glukan
                  
                  
                     > 80 %
                  
               
                     Pepeo
                  
                  
                     < 2 %
                  
               
                     Vlažnost
                  
                  
                     < 6 %
                  
               
                     Bjelančevine
                  
                  
                     < 4 %
                  
               
                     Ukupne masti
                  
                  
                     < 3 %
                  
               
                     Mikrobiološki podaci
                  
               
                     Ukupan broj živih mikroorganizama
                  
                  
                     < 1 000  CFU/g
                  
               
                     Enterobakterije
                  
                  
                     < 100 CFU/g
                  
               
                     Ukupni koliformi
                  
                  
                     < 10 CFU/g
                  
               
                     Kvasac
                  
                  
                     < 25 CFU/g
                  
               
                     Plijesan
                  
                  
                     < 25 CFU/g
                  
               
                     
                        Salmonella ssp.
                  
                  
                     Odsutna u 25 g
                  
               
                     
                        Escherichia coli
                     
                  
                  
                     Odsutna u 1 g
                  
               
                     
                        Bacillus cereus
                     
                  
                  
                     < 100 CFU/g
                  
               
                     
                        Staphylococcus aureus
                     
                  
                  
                     Odsutna u 1 g
                  
               
                     Teški metali
                  
               
                     Olovo
                  
                  
                     < 0,2 mg/g
                  
               
                     Arsen
                  
                  
                     < 0,2 mg/g
                  
               
                     Živa
                  
                  
                     < 0,1 mg/g
                  
               
                     Kadmij
                  
                  
                     < 0,1 mg/g
                  
               
      
         PRILOG II.
         
            ODOBRENE UPORABE BETA-GLUKANA IZ KVASCA (SACCHAROMYCES CEREVISIAE)
         
         
                     Kategorija hrane
                  
                  
                     Najveća dopuštena razina beta-glukana iz kvasca
                  
               
                     Dodaci prehrani kako su definirani Direktivom 2002/46/EZ, osim dodataka prehrani za dojenčad i malu djecu
                  
                  
                     1,275 g/dan za djecu stariju od 12 godina i opću populaciju odraslih
                     0,675 g/dan za djecu mlađu od 12 godina
                  
               
                     Zamjena za cjelodnevnu prehranu pri redukcijskoj dijeti kako je definirana u Uredbi (EU) br. 609/2013.
                  
                  
                     1,275 g/dan
                  
               
                     Hrana za posebne medicinske namjene kako je definirana u Uredbi (EU) br. 609/2013, osim hrane za posebne medicinske potrebe za dojenčad i malu djecu
                  
                  
                     1,275 g/dan
                  
               
                     Pića na bazi sokova od voća i/ili povrća, uključujući sokove od koncentrata i dehidrirane sokove
                  
                  
                     1,3 g/kg
                  
               
                     Pića s voćnom aromom
                  
                  
                     0,8 g/kg
                  
               
                     Prah za pripremu pića od kakaa
                  
                  
                     38,3 g/kg (prah)
                  
               
                     Žitne pločice
                  
                  
                     6 g/kg
                  
               
                     Žitarice za doručak
                  
                  
                     15,3 g/kg
                  
               
                     Instantne cjelovite žitarice i žitarice bogate vlaknima za doručak (topli obrok)
                  
                  
                     1,5 g/kg
                  
               
                     Keksi
                  
                  
                     2,2 g/kg
                  
               
                     Krekeri
                  
                  
                     6,7 g/kg
                  
               
                     Pića na bazi mlijeka
                  
                  
                     3,8 g/kg
                  
               
                     Fermentirani mliječni proizvodi
                  
                  
                     3,8 g/kg
                  
               
                     Zamjenski mliječni proizvodi
                  
                  
                     3,8 g/kg
                  
               
                     Ostala pića
                  
                  
                     0,8 g/kg (spremna za konzumaciju)
                  
               
                     Mlijeko u prahu
                  
                  
                     25,5 g/kg
                  
               
                     Juhe i mješavine za juhu
                  
                  
                     0,9 g/kg (spremne za konzumaciju)
                     1,8 g/kg (kondenzirane)
                     6,3 g/kg (u prahu)
                  
               
                     Čokolada i slastice
                  
                  
                     4 g/kg
                  
               
                     Proteinske pločice i proteinski praškovi
                  
                  
                     19,1 g/kg
                  
               
                     Džem, marmelada i ostali voćni namazi
                  
                  
                     11,3 g/kg